wickkiey/tamil-wikipedia-chunked huggingface dataset:
# கௌரி கான்

## தனிப்பட்ட வாழ்க்கை

சாருக் கானை 1984 ஆம் ஆண்டில் தில்லி நகரில் கௌரி முதல் முறையாக சந்தித்தார். அப்பொழுது சாருக் கான் பாலிவுட்டில் நடிக்கத் துவங்கவில்லை. ஆறு வருட காலம் காதலித்த பின்பு இவர்கள் 1991 ஆம் ஆண்டு அக்டோபர் மாதம் 25 ஆம் தேதி இந்து முறைப்படி திருமணம் செய்து கொண்டனர்.
# கோயம்பேடு மொத்த சந்தை வளாகம்

**கோயம்பேடு மொத்த விற்பனை சந்தை வளாகம்** (*Koyambedu Wholesale Market Complex*) சென்னை கோயம்பேட்டில் அமைந்துள்ள அழியக்கூடிய சரக்குகள் விற்பனை வளாகங்களுள் ஒன்றாகும். மேலும், 295 ஏக்கர் பரப்பளவு கொண்ட ஆசியாவின் மிகப்பெரிய ஒரு சந்தை வளாகமாகும். 1996 இல் திறக்கப்பட்ட இந்த வளாகத்தில் 1,000 மொத்த விற்பனை கடைகள் 2,000 சில்லறை கடைகள் உட்பட சுமார் 3,100 கடைகள் உள்ளன. இவற்றுள் 850 பழக் கடைகள் உள்ளது. இது பூந்தமல்லி நெடுஞ்சாலையிலிருந்து நெசப்பாக்கம் சாலை வரை அமைந்துள்ள ஒரு கட்டிடமாகும். முதலாம் கட்டிடத்தில், உடனே அழியக்கூடிய ஒட்டுமொத்த சந்தை 3,194 கடைகளுடன் 70 ஏக்கர் பரப்பளவில் அமைந்துள்ளது. இது காய்கறிகளுக்கான இரண்டு பகுதிகள், பழம் மற்றும் மலர் கடைகள் அடங்கிய கட்டிடமாகும். இரண்டாம் கட்டிடத்தில், துணிச் சந்தை கோயம்பேடு ஜவுளிச் சந்தை மற்றும் மூன்றாம் கட்டிடத்தில், ஒரு உணவு தானியச் சந்தை சென்னை மெட்ரோபொலிட்டன் டெவலப்மெண்ட் ஆணையம் (CMDA),இந்தியாவின் மொத்த உணவு தானியங்கள் சந்தை அபிவிருத்தி போன்றவைகள் இவ்வளாகத்தில் உருவாக்க திட்டமிடப்பட்டுள்ளது.  
கோயம்பேடு தீயணைப்பு நிலையத்தின் அருகே சென்னை பெருநகர வளர்ச்சிக் கழகத்திற்குச் சொந்தமான ஏழு முதல் எட்டு ஏக்கர் நிலப்பரப்பில் உணவு தானிய சந்தையை நிர்மாணிக்க திட்டமிடப்பட்டுள்ளது.  
இரவு10 மணி முதல் காலை 10 மணி வரை செயல்படும் மொத்த சந்தையிலும், காலை 10 மணி முதல் மாலை 10 மணி வரை செயல்படும் சில்லறை சந்தையிலும், 1,00,000 பேர் வருகின்றனர் மற்றும் 500 முதல் 600 வாகனங்கள் ஒவ்வொரு நாளும் வருகிறது.
# கோயம்பேடு மொத்த சந்தை வளாகம்

## வண்டிகள் நிறுத்துமிடம்

2013 ஏப்ரல் 5 ஆம் தேதி, சென்னை பெருநகர வளர்ச்சிக் கழகத்தால் திறக்கப்பட்டுள்ள உயிர்மெய் ஆலைக்கு அருகிலுள்ள 7.46 ஏக்கர் பரப்பளவில் திறந்தவெளியில் அமைந்துள்ளது. இதில் எந்த நேரத்திலும் 400 கனரக வாகனங்களை நிறுத்தி வைக்கலாம்.
# கோயம்பேடு மொத்த சந்தை வளாகம்

## போக்குவரத்து

கோயம்பேடு சந்தை பேருந்து மற்றும் இரயில் போக்குவரத்து மூலம் நன்கு இணைக்கப்பட்டுள்ளது.
# தர்மபத்தினி (1941 தெலுங்கு திரைப்படம்)

**தர்மபத்தினி** (***Dharmapatni***) பி. புள்ளையா இயக்கத்தில், 1941 ஆம் ஆண்டு வெளிவந்த இந்தியத் தெலுங்குத் திரைப்படமாகும். பி. புள்ளையா தயாரிப்பில், திமிர் பரன் மற்றும் அனாசாஹிப் மணிகர் இசை அமைப்பில், 10 ஜனவரி 1941 ஆம் தேதி வெளியானது. பானுமதி, பி. சாந்தகுமாரி, ஹேமலதா, அக்கினேனி நாகேஸ்வர ராவ் மற்றும் பலர் நடித்துள்ளனர். பிரபல நடிகர் அக்கினேனி நாகேஸ்வர ராவ் தனது 17ஆம் வயதில் அறிமுகமான முதல் திரைப்படமாகும். அலூரி சக்ரபாணி அவர்களுக்கும் இது முதல் படமாகும்.
# தர்மபத்தினி (1941 தெலுங்கு திரைப்படம்)

## நடிகர்கள்

பானுமதி, பி. சாந்தகுமாரி, ஹேமலதா, அக்கினேனி நாகேஸ்வர ராவ், ஹனுமந்த ராவ், ரல்லபண்டி குடும்ப ராவ், ஆச்சாரி, ஆதிநாராயணா, ராஜு, சலபதி ராவ், நரிமணி, சுஷீலா, மாஸ்டர் குமார், பேபி லட்சுமி.
# தர்மபத்தினி (1941 தெலுங்கு திரைப்படம்)

## கதைச்சுருக்கம்

ஐந்து வயதான ராதாவின் தாய் இறக்கும் தருவாயில் ராதாவை பார்த்துக்கொள்ளுமாறு தேவதாசி ஸ்ரீதேவியிடம் ஒப்படைக்கிறார். ஒரு குடும்பப்பெண்ணின் அனைத்து நல்லொழுக்கங்களை ஸ்ரீதேவி ராதாவிற்கு கற்றுக்கொடுக்கிறாள். பள்ளியில் பயிலும் ராதா, மோகன் என்ற மாணவனுடன் நட்பு ஏற்பட்டு, நாளடைவில் அது காதலாக மலர்ந்தது. ஒரு கோவிலில் இறைவனுக்கு முன்னால், ராதா தான் தன் மனைவி என்று சத்தியம் செய்கிறான் மோகன். ஒழுக்கமற்ற ஆனந்த ராவ், மோகனின் காதலை அவனின் தந்தையிடம் சொல்லிவிடுகிறார். அதன் பின்னர், பணக்கார குடும்பத்தை சேர்த்து உமாவை திருமணம் செய்யுமாறு மோகனின் தந்தை அவனை வற்புறுத்தினார். ராதாவை பற்றி தெரியவந்த உமா, மோகனை விட்டு விலகிவிடுகிறாள். ஆனந்த ராவால் பாதிக்கப்பட்ட லீலா, உமாவை காப்பாற்றுகிறாள். அதனால், லீலாவை ராவ் கொல்ல, பழி மோகன் மேல் விழுகிறது. மோகன் தப்பித்தானா? ராதா-மோகன் காதலுக்கு என்னவானது போன்ற கேள்விகளுக்கு விடை காணுதலே மீதிக் கதையாகும்.
# தர்மபத்தினி (1941 தெலுங்கு திரைப்படம்)

## ஒலிப்பதிவு

இந்தத் திரைப்படத்தின் பின்னணி மற்றும் பாடல்களின் இசையை அமைத்தவர்கள் திமிர் பரன் மற்றும் அனாசாஹிப் மணிகர் ஆவர். கோபாலம் மற்றும் லக்ஷ்மிகாந்தம் ஆகியோர் படத்தின் பாடல் ஆசிரியர்கள் ஆவர்.
# தர்மபத்தினி (1941 தெலுங்கு திரைப்படம்)

## தயாரிப்பு

எழுத்தாளர் விஷ்ணு சங்கரம் எழுதிய கதைகளை அடிப்படையாகக் கொண்டு எடுக்கபட்ட படமாகும். கதாநாயகன் ஹனுமந்த் ராவ், பிரபல நாடக நடிகர் உப்புலுரி சஞ்சீவ ராவ் அவர்களின் மகன் ஆவார். அனாசாஹிப் இசை அமைத்த ஒரே தெலுங்கு படம் இதுவாகும்.
# சென்னை சிறுத்தைகள்

**சென்னை சிறுத்தைகள்** *(Chennai Cheetahs)* இந்தியாவில் தமிழ்நாட்டின் சென்னையைச் சேர்ந்த உலக வளைதடிப் பந்தாட்டத் தொடர் விளையாடும் வளைதடிப் பந்தாட்ட அணியாகும். இது சென்னை *ஸ்போர்ட்ஸ் ஆர்கனைசர்ஸ் பிரைவேட் லிமிடெட்* (*சிஎஸ்ஓ*) என்ற நிறுவனத்திற்குச் சொந்தமான ஆணியாகும், ஆஸ்திரேலியரான *பிரெண்ட் லிவர்மோர்* தலைமையில் *ஸ்பானியரான ஜோஸ் பிராசாவால்* பயிற்றுவிக்கப்பட்டது. அணியின் சொந்த மைதானம் என்பது சென்னையில் மாநகரத் தலைவர் ராதாகிருஷ்ணன் மைதானமாகும் .
# சென்னை சிறுத்தைகள்

## உரிமையாளர்

சென்னை விளையாட்டு அமைப்பாளர்களின் (*CSO*) குழுவினருக்கு சொந்தமானது, *ஜூபிளி கிரானைட்* உரிமையாளரான எல். டி. நன்வானி என்பவர் இதன் தலைவராக உள்ளார். அணியின் ஒப்பந்த நிதி விவரங்கள் வெளிப்படுத்தப்படவில்லை என்றாலும், அணியின் உரிமைக்காக அவர்கள் முதலீடு செய்யப்பட்டத் தொகை 15 ஆண்டுகளுக்கு இந்திய ரூபாயில் 120-140 மில்லியன் எனத் தரவுகளின் அடிப்படையில் தெரிகிறது.
# சென்னை சிறுத்தைகள்

## அணித்தலைவர்

ஆஸ்திரேலியரான *பிரெண்ட் லிவர்மோர்* 2004 ஒலிம்பிக் போட்டியில் குராபுராஸ் உடன் தங்கப் பதக்கத்தை வென்றார், ஆனால் 2008 பெய்ஜிங் ஒலிம்பிக் போட்டிகளில் இவரது அணிமூன்றவது இடத்திற்கே வரமுடிந்தது. நிம்பஸ் ஸ்போர்ட் உடன் இந்திய வளைதடிப்பந்தாட்டக் கூட்டமைப்பு இணைந்து நடத்திய வளைதடிப் பந்தாட்ட உலகத் தொடரில் *பிரெண்ட் லிவர்மோர்* சென்னை சிறுத்தை அணியின் தலைவரானார்.
# சென்னை சிறுத்தைகள்

## அணியின் பயிற்சியாளர்

''ஜோஸ் பிராசா ஸ்பெயினைச் சேர்ந்த ஒரு வளைதடிப் பந்தாட்ட பயிற்சியாளர் ஆவார். இந்திய தேசிய வளைதடிப் பந்தாட்ட அணிக்கு 2009 களில் பயிற்சியாளாராக இருந்துள்ளார். 2010இல் குவாங்சௌவில் நடந்த ஆசிய விளையாட்டுப் போட்டிகளிலும் பயிற்சியாளாராக இருந்துள்ளார்.
# சென்னை சிறுத்தைகள்

## அணி கீதம்

இந்த அணியின் பாடலுக்கு தமிழ்ப் பின்னணிப் பாடகர் ஸ்ரீனிவாஸ் இசையமைப்பாளராக இருந்தார். பாடல் இசைக்கு கிருஷ்ணா சேத்தன் மற்றும் கவிய வர்மன் ஆகியோர் எழுதியிருந்தனர். சுசித் சுரேஸன், ஆனந்த அரவிந்தாக்சன் மற்றும் நிவாஸ் ஆகியோர் பாடியுள்ளனர்.
# சென்னை சிறுத்தைகள்

## குழு அமைப்பு

ஆஸ்திரேலிய நடுநிலை வீரர் *பிரெண்ட் லிவர்மோர்* தலைமையில் முன்னாள் இந்திய பயிற்சியாளர் *ஜோஸ் பிராசா* பயிற்சியாளராக இந்த அணி நிர்வகிக்கப்படுகிறது.
| இலக்குத் தடுப்பாளர் |  |  |
| --- | --- | --- |
| பரத் சேத்ரி | - |  |
| சிதகுந்த நச்தோஷ் குமார் | - |  |
| ஜஸ்பார் சிங் | - |  |
| ஆதாம் சின்கிளர் | 9 |  |
| பென்ட்கிட் ஸ்பெர்லிங் |  |  |
| தனீசு முசுதபா |  |  |
| தரம்வேர் சிங் |  |  |
| ஹம்சா முஸ்தபா |  |  |
| முத்தண்ணா ஆர். கே. |  |  |
| பீட்டர் கெல்லி |  |  |
| பிரவேன் குமார் | 4 |  |
| ரெட்ரிக் ஹூபெர் |  |  |
| எச். ஆறுமுகம் |  |  |
| சந்தீப் அன்டில் | 1 |  |
| எஸ். சிவமணி | 1 |  |
| வீராசாமி ராஜா | 1 |  |
| அமர்தீப் எக்கா |  |  |
| *பிரெண்ட் லிவர்மோர்* (அணித் தலைவர்) |  |  |
| தவிந்தர்பால் சிங் |  |  |
| கௌரவ் தோக்ஹி |  |  |
| ஜோசப் ரியோடன் |  |  |
| மார்க ஹாரிஸ் | 2 |  |
| ரஃபீக் |  |  |
| விகாஸ் சர்மா | 1 |  |
| விக்ரம் பிள்ளை | 6 |  |
| அமித் குமர் பிரபாகர் |  |  |
| தனஞ்ஜெய் மாதிக் |  |  |
| கௌரவ்ஜீத் சிங் |  |  |
| சமீர் பக்சலா |  |  |
| சுனில் யாதவ் | 1 |  |
| சயீத் இம்ரான் | 19 | } |
# சென்னை சிறுத்தைகள்

## செயல்திறன்

**செயல்திறன் சுருக்கம்**  
| 2012 | 14 | 6 | 1 | 7 | 46.15% | } |
| --- | --- | --- | --- | --- | --- | --- |
# மெட்ராஸ் படகு விடுதி

**சென்னை படகு விடுதி** (Madras Boat Club) இந்தியாவின் தென்பகுதியில் ஒரு வரலாற்று முக்கியத்துவம் வாய்ந்த நகரமான சென்னை நகரில் அமைந்துள்ள பழமையான படகு மையங்களில் ஒன்றாகும்.
# மெட்ராஸ் படகு விடுதி

## பின்னணி

ஆங்கிலேயர்களின் சிறு குழுவொன்று மெட்ராஸில் (தற்போது சென்னை என்று அழைக்கப்படுகிறது) 1867 இல் இந்த விடுதியை நிறுவினார்கள். இவ்விடுதி முதலில் எண்ணூரில் துவங்கப்பட்டதென பதிவுகளும் உள்ளன, மற்றும் படகோட்டும் வழிகாட்டி ஒருவருடன் சில ஆங்கிலேயர்கள் பயணிப்பது போல படங்கள் இன்னமும் விடுதியின் காப்பகங்களில் கிடைக்கின்றன. இங்கிலாந்தின் ஒரு சில படகோட்டும் மாலுமிகள் இதில் ஈடுபாடு கொண்டு, விடுதி அமைப்பதற்கான யோசனை ஒன்றை உருவாக்கினர்.  
பின்னர், 1892 ஆம் ஆண்டில், விடுதி அடையார் ஆற்றின் கரையில் அதன் தற்போதைய இடத்திற்கு மாற்றப்பட்டது. 1874-75 ஆம் ஆண்டில் ஏறக்குறைய 32 படகோட்டும் உறுப்பினர்கள் மற்றும் 24 மற்ற உறுப்பினர்கள் இருந்ததாக விடுதியின் முந்தைய பதிவுகள் தெரிவிக்கின்றன.  
1898 ஆம் ஆண்டில், பித்தளைப் பொத்தான்கள் மற்றும் விடுதி *மோனோகிராம்* அடங்கிய அடர்ந்த நீல நிற அங்கி அப்போதைய குழுவால் ஏற்றுக்கொள்ளப்பட்டது. இது அசல் வடிவமைப்பில் மாற்றம் இல்லாமல் இன்றும் பயன்படுத்தப்படுகிறது. சர்வதேச அளவிலான படகோட்டப் போட்டிகள் அந்த ஆண்டுகளில் மிகவும் வழக்கமாக நடத்தப்பட்டன, மேலும் அந்த விளையாட்டானது பரவலான செய்தி ஊடகத்தின் வழியே வெளிவந்தது. ஆரம்பப் பதிவுகளில் பெரும்பாலும் எஃப். ஹெச். வில்சன் என்பவர் அதிக போட்டிகளில் கலந்து கொண்டது தெரிய வ்ருகிறது. அவரது நுரையீரல் வலிமையே இதற்குக் காரணம்.
# எஸ். ஸ்ரீனிவாச ஐயங்கார்

**சேஷாத்திரி ஸ்ரீனிவாச ஐயங்கார்** (S. Srinivasa Iyengar) சி.ஐ.இ. (செப்டம்பர் 11, 1874 - மே 19, 1941) என அழைக்கப்படும் **ஸ்ரீனிவாச ஐயங்கார்**, ஒரு இந்திய வழக்கறிஞராகவும், சுதந்திர போராட்ட வீரராகவும் இந்திய தேசிய காங்கிரஸின் அரசியல்வாதியாகவும் இருந்தார். ஐயங்கார் 1916 முதல் 1920 வரை சென்னை மாகாணத்தின் வழக்கறிஞர்-ஜெனரலாக இருந்தார். 1912 முதல் 1920 வரை சென்னை மாகாணத்தின் சட்ட உறுப்பினரும் 1923 முதல் 1930 வரை இந்திய தேசிய காங்கிரஸின் ஸ்வராஜியக் கட்சியின் தலைவராகவும் இருந்தார். ஸ்ரீனிவாச ஐயங்கார் புகழ்பெற்ற முதல் இந்திய வழக்கறிஞரான சர். வேம்பகும் பாஷ்யம் ஐயங்காரின் மருமகன் ஆவார். வழக்கறிஞர் ஜெனரல் சர் வேம்பகும் பாஷ்யம் ஐயங்காரைப் பின்பற்றுபவர்கள் அவரைத் தென்னிந்திய சிங்கம் என்று அழைத்தனர். இவரது மகள் அம்புஜத்தம்மாள் ஒரு இந்திய விடுதலைப் போராட்ட வீராங்கனை ஆவார்.  
சென்னை மாகாணத்தின் ராமநாதபுரம் மாவட்டத்தில் ஸ்ரீனிவாச ஐயங்கார் பிறந்தார். அவர் சட்டத்தில் பட்டம் பெற்றார் மற்றும் ஒரு வழக்கறிஞராகப் பயிற்சி பெற்று சென்னை உயர்நீதிமன்றத்தில் 1916 இல் வழக்கறிஞர்-ஜெனரல் ஆக பதவி உயர்வு பெற்றார். அவர் பார் கவுன்சில் உறுப்பினராக பணியாற்றினார் மற்றும் ஆளுநரின் நிறைவேற்றுக் குழுவின் சட்ட உறுப்பினராக நியமிக்கப்பட்டார். அவர் தனது வழக்கறிஞர் ஜெனரல் பதவியை, ஆளுநர் நிறைவேற்றுக்குழுவின் அவரது இருக்கையை ராஜினாமா செய்து சி.ஐ.இ. க்குத் திரும்பினார்.  
1920 ஆம் ஆண்டு ஜலியன்வாலா பாக் படுகொலைக்கு எதிராக, இந்திய தேசிய காங்கிரஸில் சேர்ந்து ஒத்துழையாமை இயக்கத்தில் பங்கு பெற்றார். 1923 ஆம் ஆண்டில், மோதிலால் நேரு மற்றும் சித்தரஞ்சன் தாஸ் போன்ற தலைவர்களோடு சேர்ந்து மகாத்மா காந்தியுடன் தேர்தல்களில் பங்கேற்றார். பிரிவினை பிரிவுக்குப் பின்னர் ஸ்வராஜியக் கட்சி உருவாக்கப்பட்டது. 1926 தேர்தல்களில் பெரும்பான்மை பெற்றிருந்த போதிலும், ஐயங்கார் மாகாணத்தில் அரசாங்கத்தை அமைக்க மறுத்தபோது, அவர், தமிழ்நாடு காங்கிரஸ் கமிட்டியின் தலைவராகவும் பின்னர் சென்னை மாகாண ஸ்வராஜ்ய கட்சியின் தலைவராகவும் இருந்தார்.  
பின்னர் அவர், இந்திய லீக்கின் சுதந்திரத்தை நிறுவி, சைமன் கமிஷனுக்கு எதிரான போராட்டங்களை ஒழுங்கமைத்தார். மற்ற காங்கிரஸ் அரசியல்வாதிகளுடனான கருத்து வேறுபாடு காரணமாக, அரசியலில் இருந்து ஓய்வு பெற்றார். 1941 ஆம் ஆண்டு மே 19 இல், ஐயங்கார் சென்னையிலுள்ள அவரது இல்லத்தில் காலமானார்.  
ஸ்ரீனிவாச ஐயங்கார் சென்னை சட்டப்பேரவையில் இருந்து வழக்கறிஞர் ஜெனரலாக நியமிக்கப்பட்ட இளைய வக்கீல் ஆவார். ஸ்ரீனிவாச ஐயங்கார் சுதந்திர போராட்ட வீரர்களான யு. முத்துராமலிங்கம் தேவர் மற்றும் சத்தியமூர்த்தி ஆகியோரின் வழிகாட்டியாகவும் இருந்தார். பின்னர் 1954 முதல் 1962 வரை தமிழ்நாடு காங்கிரஸ் கமிட்டியின் தலைவர் ஆனார். மற்றும் தமிழ்நாட்டின் முதலமைச்சராக பணியாற்றிய கே. காமராஜ் அவரது மிகப்பெரிய வழித்தோன்றலாகக் கருதப்படுகிறார். ஸ்ரீனிவாச ஐயங்கார் 1939 இல் எழுதிய "*மேனேஸ் ஹிண்டு லாஸ்*" புத்தகம் மிகவும் பாராட்டப்பட்ட மற்றும் நன்கு படிக்கப்பட்ட புத்தகம் ஆகும்.
# எஸ். ஸ்ரீனிவாச ஐயங்கார்

## ஆரம்ப வாழ்க்கை

ஸ்ரீனிவாச ஐயங்கார், செப்டம்பர் 11, 1874 அன்று ராமநாதபுரம் மாவட்டத்தின் முக்கிய நிலக்கிழாரான சேஷாத்திரி ஐயங்கார் என்பவருக்கு பிறந்தார். அவரது பெற்றோர்கள் ஸ்ரீ வைணவ பிராமணர்கள் வகுப்பைச் சேர்ந்தவர்கள். அவரது ஆரம்ப பள்ளி கல்வியினை, அவரது தாய்மொழி தமிழில் படித்தார்.
# தாவரக்கரை

**தாவரக்கரை** ( Thavarakarai) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது தாவரக்கரை ஊராட்சிக்கு உட்பட்டது.
# தாவரக்கரை

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 75 கிலோமீட்டர் தொலைவிலும், தேன்கனிக்கோட்டையில் சென்னையில் 4 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 541 வீடுகள் உள்ளன. கிராமத்தின் மொத்த மக்கள் தொகையானது 2,382 ஆகும். இதில் ஆண்கள் எண்ணிக்கை 1,247, பெண்களின் எண்ணிக்கை 1,135 என உள்ளது.
# தாவரக்கரை

## ஊரில் உள்ள கோயில்கள்

- தாவரக்கரை அனுமந்தராயசாமி கோயில்
# சி. எஸ். சேஷாத்திரி

**சி. எஸ். சேஷாத்ரி** (எப்.ஆர்.எஸ்) (C. S. Seshadri), பெப்ரவரி 29, 1932இல் பிறந்த) ஒரு இந்திய கணிதவியலாளர் ஆவார். இவர் சென்னை கணிதவியல் கழகத்தின் நிறுவனர் மற்றும் *ஓய்வு பெற்ற இயக்குநர்* ஆவார். மற்றும் இயற்கணித வடிவவியலில் இவரது பணிக்காக அறியப்படுகிறார். மேலும், இவரது பங்களிப்பு, *சேஷாத்ரி கான்ஸ்டண்ட்* என அழைக்கப்படுகிறது.  
இவர் 2009 ஆம் ஆண்டில் நாட்டின் மூன்றாவது உயர்ந்த குடிமகன் விருதான. பத்ம பூஷணைப் பெற்றார்,
# சி. எஸ். சேஷாத்திரி

## பட்டங்கள் மற்றும் பதிவுகள்

அவர் 1953 இல் சென்னை பல்கலைக்கழகத்தில் கணிதத்தில் ரெசின் மற்றும் எஸ். நாராயணன் போன்றோரின் வழிகாட்டுதலில் பி.ஏ. (ஹானர்ஸ்) பட்டம் பெற்றார். அவர் தனது முனைவர் பட்டத்தை 1958 ஆம் ஆண்டு பாம்பே பல்கலைக்கழகத்தில் கே. சந்திரசேகரனின் மேற்பார்வையில் பெற்றார். 1971 ஆம் ஆண்டில் இந்திய அகாதமி ஆஃப் சயின்ஸின் உறுப்பினராகத் தேர்ந்தெடுக்கப்பட்டார்.  
1953 முதல் 1984 வரை மும்பையில் உள்ள டாட்டா அடிப்படை ஆராய்ச்சிக் கழகத்தின் (டி.ஐ.எப்.ஆர்) கணித பாடத்திட்டத்தில் சேஷாத்ரி ஒரு ஆராய்ச்சி பேராசிரியராக தொடங்கி ஒரு மூத்த பேராசிரியராக உயர்ந்தார். 1984 முதல் 1989 வரை, சென்னை நகரில் உள்ள கணித அறிவியல் கழகத்தில் (ஐ.எம்.எஸ்.சி.) பணியாற்றினார். 1989 முதல் 2010 வரை, சென்னை கணிதவியல் கழகத்தின் நிறுவன இயக்குநராகப் பணியாற்றினார். டிசம்பர் 2010 இல் சென்னை கணிதவியல் நிறுவனத்தின் இயக்குநர் பதவியிலிருந்து அவர் விலகினார். 2011 ஜனவரி 1 முதல் சென்னை கணிதவியல் கழகத்தின் ஓய்வு பெற்ற இயக்குநராக இருக்கிறார்.
# சி. எஸ். சேஷாத்திரி

## ஆராய்ச்சி வேலை

சேஷாத்ரியின் முக்கிய வேலை இயற்கணித வடிவியல் ஆகும் . அவர் எம்.எஸ். நரசிம்மனுடன் சேர்ந்து கண்டுபிடித்த ஒற்றை திசையன் அம்சங்கள் மற்றும் நரசிம்மன்-சேஷாத்ரி தேற்றம் இயற்கணித வடிவியல் துறையில் தாக்கத்தை ஏற்படுத்தியிருக்கிறது. அவரது படைப்புக்களான ஜியோமெட்ரிக் பன்மையாக்கல் தியரி மற்றும் ஸ்க்யுபர்ட் வகைகள் குறித்த அவரது பணி, குறிப்பாக அவரது நிலையான ஒற்றை கோட்பாட்டின் அறிமுகம், பரவலாக அங்கீகரிக்கப்பட்டுள்ளது. சேஷாத்ரி பங்களிப்புகளில்,இந்தியாவில் கணிதம் குறித்த ஆய்வுக்காக சென்னை கணிதவியல் கழகத்தை, உருவாக்கியது மிக முக்கியமாக கருதப்படுகிறது.
# இந்தோனேசிய இந்தியர்கள்

**இந்தோனேசிய இந்தியர்கள்** (ஆங்கிலம்: *Indian Indonesians*; இந்தோனேசியம்: *Orang India Indonesia*) என்பவர்கள் இந்தோனேசியாவில் வாழ்ந்துவரும் ஒரு குழுவினர் ஆவார்கள்; மற்றும் அவர்களின் முன்னோர்கள் இந்திய துணைக் கண்டத்தில் இருந்து வந்தவர்கள் என்பதால் அவ்வாறு அழைக்கப் படுகின்றனர். இந்தோனேசிய இந்தியர்கள் மட்டுமல்லாது; இந்தோனேசியாவில் வாழும் பாக்கிஸ்தானியர்களும் இந்தோனேசிய இந்தியர்கள் என்றே அழைக்கப் படுகின்றனர்.  
சனவரி 2012 இந்திய வெளியுறவு அமைச்சின் கணக்கின்படி, வெளிநாடு வாழ் இந்தியர்கள் பட்டியலில் பதிவு செய்யப்பட்ட 120,000 இந்தியர்களில்; இந்தோனேசியாவில் மட்டும் 9,000 இந்தியர்கள் உள்ளனர். அவர்களில் பெரும்பான்மையினர் வடக்கு சுமத்ரா மற்றும் பண்டா அச்சே, சுராபாயா , மேடான் மற்றும் ஜகார்த்தா போன்ற நகரங்களில் அதிகமாக வசிக்கின்றனர்.  
இருப்பினும், இந்தோனேசிய இந்திய மக்களின் சரியான புள்ளிவிவரங்களைப் பெற இயலவில்லை. ஏனென்றால் அவர்களில் பெரும்பான்மையானோர் உள்ளூர் இந்தோனேசியர்களிடமிருந்து பிரித்து அறிய முடியாதவர்களாக மாறியுள்ளனர்.
# இந்தோனேசிய இந்தியர்கள்

## பொது

இந்தியத் துணைக் கண்டத்திலிருந்து பல்வேறு மக்கள் வரலாற்று காலத்திற்குப் பின்னர் இந்தோனேசிய தீவுப் பகுதிக்கு அடிக்கடி சென்றனர். உதாரணமாக பாலி நகரில் முதலாம் நூற்றாண்டுகளின் உபயோகப்படுத்தப்பட்ட மட்பாண்டங்கள் மீட்கப்பட்டுள்ளன.  
உண்மையில், இந்தோனேசியா என்ற பெயர் இலத்தீன் *சிந்து* (இந்தியா) மற்றும் கிரேக்க *நெசோஸ்* (தீவு) என்பதிலிருந்து வருகிறது. இது இந்திய தீவுப்பகுதி என்று பொருள்படும்.
# இந்தோனேசிய இந்தியர்கள்

## வரலாறு

4--ஆம் மற்றும் 5-ஆம் நூற்றாண்டுகளில் இருந்து, இந்திய கலாசார தாக்கங்கள் இங்கு இன்னும் அதிகமாக காணப்பட்டன. பரம்பரிய தமிழ் மொழி அங்குள்ள கல்வெட்டுகளில் பயன்படுத்தப்பட்டது. இருப்பினும், 7 ஆம் நூற்றாண்டிற்குப் பின்னர், இந்திய மொழிகளில், உள்ளூர் மொழிகளே அடிக்கடி பயன்படுத்தப்பட்டது. இது ஏற்கனவே பிரகிருதம் மற்றும் தமிழ் மொழியிலிருந்த பல சொற்களைக் கொண்டிருந்தது. அதோடு மட்டுமல்லாமல், சுதேச இந்தோனேசியர்கள் இந்து சமயத்தையும் புத்த மதத்தையும் தழுவினர் .  
பல இந்திய மக்கள் இந்தோனேசியாவில் குடியேறி உள்ளூர் மக்களுடன் இணைந்து இயங்கினர். 9 ஆம் நூற்றாண்டில் மத்திய ஜாவாவின் கிடைத்த ஒரு ஒரு கல்வெட்டில், பல்வேறு இந்திய மக்களின் (மற்றும் தென்கிழக்கு ஆசிய மக்கள்) பெயர்கள் குறிப்பிடப்பட்டுள்ளன. பின்னர், இஸ்லாமியம் எழுச்சி கொண்டு, இந்த மதம் 11 ஆம் நூற்றாண்டில் அரேபியர்கள் மூலம் இந்தோனேசியாவிற்கு கொண்டுவரப்பட்டது.
# இந்தோனேசிய இந்தியர்கள்

## மேடான் ஸ்ரீ மாரியம்மன் கோயில்

மேடான் , வடக்கு சுமாத்திரா போன்ற இடங்களில் இன்றும் இந்தியாவில் இருந்து மக்கள் குடியேறுகின்றனர். 75,000 மக்களைக் கொண்ட, ஒரு பெரிய (தமிழ் மக்கள்) சமூகம் இருக்கலாம் என மதிப்பிட்டுள்ளது. இந்தோனேசியாவில், பல்வேறு வட இந்தியர்களும் காணப் படுகின்றனர். பொதுவாக அவர்களின் தொழில்கள் ஜவுளி தொழில்களுடன் இணைந்துள்ளன. இந்தோனேசிய சீனர்களைப் போலவே இந்தோனேசிய இந்தியர்கள் பலர், கடை உரிமையாளர்களாக உள்ளனர்.  
அதிகாரப்பூர்வ புள்ளிவிவரங்கள் இல்லாத போதிலும், கிட்டத்தட்ட 25,000 வெளிநாட்டு வாழ் இந்தியர்கள் இந்தோனேசியாவில் வாழ்ந்து வருகின்றனர் என மதிப்பிடப்பட்டுள்ளது.
# இந்தோனேசிய இந்தியர்கள்

## குறிப்பிடத்தக்க இந்தோனேசிய இந்தியர்களின் பட்டியல்

| ஆயு அசாரி | *(Ayu Azhari)* | இந்தோனேசிய நடிகை. |
| --- | --- | --- |
| சார்லஸ் தம்பு | *(Charles Tambu)* | இந்தோனேசிய அரசியல்வாதி. |
| சாந்த் பர்வேஸ் செர்வியா | *Chand Parwez Servia* | திரைப்படத் தயாரிப்பாளர்; தொழிலதிபர். |
| தாமூ பஞ்சாபி | *Dhamoo Punjabi* | சினிமா, திரைப்படத் தயாரிப்பாளர்; ஊடக தொழில் அதிபர், நிறுவனர். |
| குமாரசாமி துரைச்சாமி | *(D. Kumaraswamy)* | இந்தோனேசிய இந்து சீர்திருத்தவாதி; இந்தோனேசியாவில் தமிழ் சமூகத் தலைவர். |
| பாரூக் அபெரோ | *(Farouk Afero)* | இந்தோனேசிய திரைப்பட நடிகர் |
| பியாஸ் செர்வியா | *Fiaz Servia* | திரைப்படத் தயாரிப்பாளர் |
| குர்ணம் சிங் | *(Gurnam Singh)* | இந்தோனேசிய தடகள வீரர், 1962 ஆசிய விளையாட்டுப் போட்டிகள் தடகள பிரிவில் மூன்று தங்கப் பதக்கங்களை வென்றார். |
| அர்பரிந்தர்ஜித் சிங் தில்லோன் | *(Harbrinderjit Singh Dillon)* | இந்தோனேசிய அரசியல்வாதி. |
| கிமி ஜெயந்தி | *(Kimmy Jayanti)* | இந்தோனேசிய *மாடல்* மற்றும் நடிகை. |
| கோபாலன் ஏ.எஸ் | *Kobalen A.S* | இந்தோனேசிய அரசியல்வாதி |
| மனோஜ் பஞ்சாபி | *(Manoj Punjabi)* | இந்தோனேசிய சினிமா; ஊடக அதிபர்; எம்.டி. பிக்சர்ஸ்; எம்.டி. என்டர்டெயின்மென்ட் தயாரிப்பு நிறுவனங்களின் நிறுவனர். |
| மூசா ராஜேக்சா | *(Musa Rajekshah)* | இந்தோனேசிய தொழில்முனைவோர்; அரசியல்வாதி |
| நடராஜா ராமகிருஷ்ணா | *(Nataraja Ramakrishna)* | இந்தோனேசிய நடன குரு |
| நுருதீன் அர்-ராணிரி | *(:en:Nuruddin ar-Raniri)* | அச்சே சுல்தானகம் அரசியல்வாதி |
| ராம் பஞ்சாபி | *(Raam Punjabi)* | இந்தோனேசிய சினிமா ஊடக அதிபர்; மல்டிவிஷன் பிளஸ் தயாரிப்பு நிறுவனத்தின் நிறுவனர் |
| ராம் சோராயா | *(Ram Soraya)* | இந்தோனேசிய தொழில்முனைவோர், திரைப்படத் தயாரிப்பாளர்; தயாரிப்பு நிறுவனமான சோராயா இன்டர்சின் பிலிம்ஸ் உரிமையாளர். |
| ராக்கி சோராயா | *Rocky Soraya* | திரைப்படத் தயாரிப்பாளர்; ஊடக தொழிலதிபர், இட்மேக்கர் நிறுவனர்; சோரயா இன்டர்சின் பிலிம்ஸின் தற்போதைய தலைவர். |
| சாரா அசாரி | *(Sarah Azhari)* | இந்தோனேசிய நடிகை, மாடல் மற்றும் பாடகி. |
| செரி பிரகாஷ் லோகியா | *(Sri Prakash Lohia)* | இந்தோனேசிய கோடீஸ்வர தொழிலதிபர். |
| சுவாமி ஆனந்த் கிருசுணா | *(wami Anand Krishna)* | இந்தோனேசிய ஆன்மீக மனிதநேயவாதி. |
| தமிழ் செல்வன் | *Tamil Slevan* | அரசியல் பார்வையாளர் மற்றும் வர்ணனையாளர். |
| விஜய் | *(Wijay)* | இந்தோனேசிய கால்பந்து வீரர். |
# சென்னையில் வியாபாரம்

தென்னிந்தியாவின் முக்கிய சில்லறை விற்பனை மற்றும் வியாபார மையமாக சென்னை உள்ளது. அதன் புறநகர்ப் பகுதிகளில் சில பிரத்யேக வியாபாரத் தளங்களாக சேவை செய்கின்றன. பதினேழாம் நூற்றாண்டில் நகரத்தை உருவாக்கியதில் இருந்து, நகரின் பிரதான வர்த்தக மையத்தில் ஜார்ஜ் டவுனும் ஒன்றாகும். எனினும், பல நூற்றாண்டுகள் கடந்து, நகரத்தின் மத்திய வர்த்தக மையமானது புனித ஜார்ஜ் கோட்டையிலிருந்து தெற்கு நோக்கி நகர்ந்து, தற்போதுள்ள அண்ணா மேம்பாலம் நோக்கி நகர்கிறது. தியாகராய நகர் சில்லறை வணிகத்தில் முக்கிய இடத்தில் உள்ளது. இந்தியாவின் மிகப்பெரிய வியாபாரத் தளமாக சென்னை அமைந்துள்ளது. "கன்னாட் பிளேஸ், புதுதில்லி" அல்லது "இணைப்புச் சாலை, மும்பை" ஆகியவற்றின் வருவாயை விடவும் இருமடங்கில் இது அதிகமாக உள்ளது.
# சென்னையில் வியாபாரம்

## வரலாறு

பத்தொன்பதாம் நூற்றாண்டின் முடிவில், சென்னையின் ஜார்ஜ் டவுன் பகுதிகளில் முதல் பட்டுச்சேலை கடைகள் தோன்றின. இந்தக் கடைகள் 1915இல், புதிய கடைகள் திறக்கப்படும் வரை பிரபலமாக இருந்தன. சிந்தாதிரிப்பேட்டை அருகில் புதிய கடைகள் திறக்கப்பட்டதைத் தொடர்ந்து திருவல்லிக்கேணி பார்த்தசாரதி கோவில் அருகிலும் புதிய கடைகள் உருவாயின, பின்வரும் ஆண்டுகளில். 1930களின் பிற்பகுதியில், மயிலாப்பூர் கபாலீஸ்வரர் ஆலயத்திற்கு அருகே இதே போன்ற கடைகள் திறக்கப்பட்டன. இந்த நேரத்தில், 1923 ஆம் ஆண்டில் மாம்பலத்தை அடுத்த தியாகராயர் நகர் விரிவாக்கம் ஆனது. 1911 ஆம் ஆண்டில் எழும்பூரில் இருந்து காஞ்சிபுரம் வரை புறநகர் இரயில் பாதை அமைத்து மாம்பலத்தில் ஒரு புகை வண்டி நிலையம் ஏற்படுத்தப்பட்டது. 1950களில், துணிக் கடைகள் தியாகராயர் நகரில் தோன்றின. விரைவிலேயே அங்கு நகைக் கடைகளும் திறக்கப்பட்டன.
# சென்னையில் வியாபாரம்

## சில்லறை வணிகம்

தென்னிந்திய பிராந்தியத்தில் மிக முக்கியமான தங்கச் சந்தையாக சென்னை உள்ளது. இது மொத்த தேசிய உற்பத்தியில் 45 சதவிகிதமான 800 டன் ஆகும். தியாகராயர் நகரில் 70 முதல் 80% தங்கம் விற்பனை செய்யப்படுகிறது.
# சென்னையில் வியாபாரம்

## சில்லறை வணிகம்

### குறிப்பிடத்தக்க வியாபாரத் தளங்கள்

| பெயர் | அமைவிடம் | வருடம் | பரப்பளவு | ஆதாரம் |
| --- | --- | --- | --- | --- |
| *ஸ்பென்சர் பிளாசா* | அண்ணா சாலை | 1863 |  |  |
| அபிராமி *மெகா* பேரங்காடி | புரசைவாக்கம் | 2003 |  |  |
| *மாயாஜால்* | கானாத்தூர்r, மாநில நெடுஞ்சாலை 49 (தமிழ்நாடு) | 2006 |  |  |
| சென்னை *சிட்டி சென்டர்* | மயிலாப்பூர் | 2006 |  |  |
| அம்பா *ஸ்கைவாக்* பேரங்காடி | அமைந்தக்கரை | 2009 |  |  |
| *எக்ஸ்பிரஸ் அவென்யூ* | *வொயிட்ஸ்* சாலை, சென்னை | 2010 |  |  |
| சந்திரா பேரங்காடி | ஆர்காடு சாலை, விருகம்பாக்கம் | 2011 |  |  |
| *கோரமண்டல் பிளாசா* | நாவலூர், ராஜீவ் காந்தி சாலை | 2011 |  |  |
| *ஸ்பெக்ட்ரம்* பேரங்காடி | பாப்பர்ஸ் ஆலை சாலை, பெரம்பூர் | 2011 |  |  |
| ரெமீ பேரங்காடி | அண்ணா சாலை, தேனாம்பேட்டை | 2012 |  |  |
| *பெர்காமோ* | *காதர் நவாஸ் கான்* சாலை, நுங்கம்பாக்கம் | 2012 |  |  |
| கோல்ட் சவுக் கிராண்ட் பேரங்காடி | *ஜிஎஸ்டி* சாலை, வண்டலூர் | 2015 |  |  |
| பீனிக்ஸ் மார்க்கெட் சிட்டி | வேளச்சேரி | 2013 |  |  |
| *ஃபோரம்* விஜயா பேரங்காடி | ஆற்காடு சாலை வடபழனி | 2013 |  |  |
# மதுரை என். கிருஷ்ணன்

**மதுரை நாராயணன் கிருஷ்ணன்** (Madurai N. Krishnan) (1928-2005) ஒரு இந்திய இசைக்கலைஞராக இருந்தார். இவர் கர்நாடக இசையில் தேர்ச்சி பெற்றவர். இவர், இசையின் மூன்று அம்சங்களான பாடல்களைப் பாடுவது, பாடல்களை எழுதுவது, மற்றும் இசையமைத்தல் போன்றவற்றில் சிறந்து விளங்கினார். 1992 இல், நான்காவது மிக உயரிய சிவிலியன் விருதான பத்மஸ்ரீ விருது, இந்திய அரசால் அவருக்கு வழங்கப்பட்டது. மற்றும் அதைத் தொடர்ந்து 2003இல், மூன்றாவது மிக உயரிய சிவிலியன் விருதான பத்ம பூசண் விருது வழங்கப்பட்டது. மேலும், அவர் சங்கீத நாடக அகாதமி விருது , யுனெஸ்கோ விருது மற்றும் கலைமாமணி விருதினைப் பெற்றவராவார்.
# மதுரை என். கிருஷ்ணன்

## சுயசரிதை

மதுரை என் கிருஷ்ணன் அக்டோபர் 31, 1928 இல் தென் இந்திய மாநிலமானதமிழ்நாட்டிலுள்ள மதுரையில் பிறந்தார். இவரது தந்தை நாராயண ஐயங்கார், ஒரு ஹரிகதா சொற்பொழிவாளர் மற்றும் சமஸ்கிருதப் பண்டிதராவார். இசைக்கலைஞர்கள் குடும்பத்தில் பிறந்த இவரின் அண்ணன் மதுரை என். ஸ்ரீனிவாச ஐயங்கார், நன்கு அறியப்பட்ட வயலின் கலைஞர் ஆவார். மற்றும் புகழ்பெற்ற இசைக்கலைஞர்களான அரியக்குடி ராமானுஜ ஐயங்கார் மற்றும் ராமநாதபுரம் பூச்சி சீனிவாச ஐயங்கார் ஆகியோர் இவரது உறவினர்கள் ஆவார்கள். இவர், தனது ஆரம்பகால இசை பயிற்சியினை தந்தை மற்றும் மூத்த சகோதரரிடமிருந்து பெற்றுக்கொண்டார். பின்னர், காரைக்குடி தமிழ் இசைப் பள்ளியில் முறையாகப் பயிற்சி பெற்றார். பின்னர், அரியக்குடி வித்துவானிடம், 18 ஆண்டுகள் குருகுல வழியில் , மெலவூரில் தங்கியிருந்து, இசையைக் கற்றுக்கொண்டார். புகழ்பெற்ற இசைக்கலைஞர்களான பாலக்காடு டி. எஸ். மணி ஐயர் மற்றும் வேலூர் ஜி. ராமபத்ரன் ஆகியோருடன் இணைந்து திருப்பதியில் முதன்முறையாகப் பாடினார்.  
கிருஷ்ணன், நடனங்களுக்காகவும், மற்றும், திருப்பாவை , நாலாயிர திவ்ய பிரபந்தம் மற்றும் திருவாசகம் போன்ற இலக்கிய படைப்புகளுக்காகவும் இசையமைத்திருக்கிறார். சுதாகரன் ரகுபதி மற்றும் சித்ரா விஸ்வேஸ்வரன் உள்ளிட்ட பல குறிப்பிடத்தக்க நடன கலைஞர்கள் கிருஷ்ணனின் பாடல்களுக்கு நடனமாடியுள்ளனர். மேலும், அவர் 1965 ஆம் ஆண்டில் சுதாராணி ரகுபதி மற்றும் இவரால் தொடங்கப்பட்ட *ஸ்ரீ பாரதாலயாவின்* இயக்குனராகவும் பணியாற்றினார். அவர் தன் நான்கு மகள்களின் உதவியோடு வாழ்ந்தார்.
# அம்சலேகா

**அம்சலேகா** (*Hamsalekha*, பிறப்பு:23 சூன் 1951) இந்திய இசையமைப்பாளரும் பாடலாசிரியரும் ஆவார். 1980 களின் பிற்பகுதியிலிருந்து தென்னிந்தியத் திரைப்பட உலகில் குறிப்பாக, கன்னடத் திரைப்படத் துறையில் பணிபுரிந்து வருகிறார். இவர் ஒரு திரைக்கதை எழுத்தாளரும், உரையாடல் எழுத்தாளரும், இசைக்கருவி கலைஞரும், இசை நடத்துநரும் ஆவார். 300 இற்கும் மேற்பட்ட திரைப்படங்களுக்கு பாடல்கள் எழுதி இசையமைத்துள்ளார்.  
அம்சலேகா பொதுவாக *நாத பிரம்மா* என்ற பெயரால் அழைக்கப்படுகிறார். இசையமைப்பாளராகவும், பாடலாசிரியராகவும், இளைய தலைமுறையினருக்கு மிகுந்த உற்சாகத்தை ஏற்படுத்தும் பாணியில் இசையமைத்து வருகிறார். இவர் நாட்டுப்புற ஒருங்கிணைப்பு மற்றும் மேற்கத்திய திரைப்பட உணர்வை முக்கியத் திரைப்படங்களில் அறிமுகப்படுத்தினார். பல இசைத் திறமைகளை (பாடகர்கள், இசையமைப்பாளர்கள் மற்றும் பாடலாசிரியர்கள்) திரைப்படத்துறைக்கு அறிமுகப்படுத்தி அவர்களுக்கு அவர் அங்கீகாரம் பெற்றித் தந்துள்ளார்.  
சிறந்த இசை இயக்குநர் பிரிவில் ஒரு தேசிய திரைப்பட விருது மற்றும் ஆறு *பிலிம்பேர்* விருதுகளை அம்சலேகா பெற்றுள்ளார், மேலும், ஏழு கர்நாடக மாநில திரைப்பட விருதுகள் - இசையமைப்பாளாரக நான்கு மற்றும் பாடல் வரிகளுக்காக மூன்றும் - பெற்றுள்ளார். பெங்களூர் பல்கலைக்கழகத்தால் வழங்கப்படும் கௌரவ *டாக்டர்* பட்டம் பெற்றவர்.
# அம்சலேகா

## ஆரம்ப கால வாழ்க்கை

அம்சலேகா இந்தியாவின் மாண்டியாவில் கோவிந்தராஜு கங்கராஜு எனற இயற்பெயருடன் பிறந்தார். தனது தந்தையின் அச்சுக்கூடத்தில் பணியாற்றினார். பின்னர் அவரது சகோதரர் பாலகிருஷ்ணனின் இசைக்குழுவில் சேர்ந்தார். அவரிடம் கவிதை எழுதும் மற்றும் இசையை உருவாக்கும் ஒரு பெரிய திறமை இருந்தது. அவர் "அம்சலேகானி" என மறுபெயரிட்டுக் கொண்டார். ஏனெனில் அவரது குரு வாவனி நீலகண்டப்பா வழங்கிய "ஸ்வான்" என்னும் பேனாவை கன்னட மொழியில் எழுத பயன்படுத்தினார். பின்னர், அவரது ஆசிரியர் "அம்சலேகா" என்ற பெயரை மாற்றினார். திரைப்பட இயக்குனரான எம். என் .பிரசாத்தின் திரைப்படங்களில் அவர் அறிமுகப்படுத்தப்பட்டார், நடிகர் உதயகுமாரின் *திரிவேணி* (1973) திரைப்படத்திற்கான ஒரு பாடல் எழுத வாய்ப்பளித்தார். இசையாசிரியராக அவரது முதல் படம் "ரகுசந்திரா" வெளியிடப்படவில்லை. பின்னர் "நானு நன்னா ஹென்டத்தி " (1985) படத்திற்கான உரையாடல் மற்றும் பாடலாசிரியராக தனது திரை வாழ்க்கையைத் தொடங்கினார். பின்னர் நடிகர் இயக்குநர் ரவிச்சந்திரன் உடன் *பிரேமலேகா* படத்தில் இணைந்த பிறகு அவரது புகழ் அதிகரித்தது. இது 1987 இல் வெளியிடப்பட்டது.
# அம்சலேகா

## குடும்ப வாழ்க்கை

1990களில் பின்னணி பாடகரான லதாவை அம்சலேகா திருமணம் செய்து கொண்டார். இத்தம்பதியருக்கு அலங்கார் என்ற ஒரு மகனும், தேஜஸ்வினி, நந்தினி என இரண்டு மகள்களும் உள்ளனர். அலங்கார் நடிகர் மற்றும் இசைக்கலைஞராக படங்களில் பணிபுரிகிறார்.*சுக்கி*, *தபோரி* மற்றும் *ரோஜா* போன்றத் திரைப்படங்களில் தொடர்புடையவர். அவர் பெங்களூரு பல்கலைக்கழகத்திலிருந்து நாடகம் மற்றும் இயக்கத்திற்கான முதுகலைப் பட்டம் பெற்று அவரது தந்தை அம்சலேகாவுடன் பல நாடகங்களை இயக்குகிறார். இவரது மகள் நந்தினி தனது பின்னணிப் பாடலை *சிக்சர்* (2006) திரைப்படத்துடன் தொடங்கினார்.
# அம்சலேகா

## குறிப்பிடத்தக்க படைப்புகள்

*பிரேமலேகாவில்* பணிபுரிந்த பிறகு, கன்னடத் திரைப்படத்தில் பல வெற்றிகளுடன் ஹம்சலேகா மிகப்பெரிய இசை இயக்குநர்களில் ஒருவராக ஆனார். மேற்கத்திய, பாப், ராக், ஹிப் ஹாப், இந்திய *கிளாசிக்கல்*, நாட்டுப்புற, *கஜல்* , *சூஃபி* மற்றும் குத்தாட்டப் பாடல்கள் உள்ளிட்ட பல வகை இசை பாணிகளை அவர் அவ்வப்போது பயன்படுத்துகிறார். *ஸ்பார்சா* படத்திற்கு இசையமைத்த "சந்திரகிந்தா சாந்தா" என்ற கசல் பாடல் பெரிய வெற்றி பெற்றது. *ஹாகுலு வெஷா* படத்தில் அவரது இசை செயற்கைத் ஒலியைப் பயன்படுத்தாமல் கிராமிய மற்றும் நாட்டுப்புற உணர்வைக் கொண்டிருந்தது. 2010 ஆம் ஆண்டு திரைப்படமான *நானு நன்ன கனசு* என்ற படம் அவரது இசை விமர்சகர்கள் மற்றும் ரசிகர்களால் பாராட்டப்பட்டது. 2011 ஆம் ஆண்டில் அவர் இசையமைத்த *புத்தக்கன ஹைவே* படத்திற்காக அவருக்கு தேசிய விருது கிடைத்தது.  
டாக்டர் ராஜ் குமார், பி. பீ. ஸ்ரீநிவாஸ், பி. சுசீலா, கே. ஜே. அஸுதாஸ், எஸ். பி. பாலசுப்ரமணியம், வாணி ஜெயராம், எஸ். ஜானகி, கே.எஸ். சித்ரா,கவிதா கிருஷ்ணமூர்த்தி, மஞ்சுள குருராஜ், ராஜேஷ் கிருஷ்ணன், சோனு நிகம், ஹரிஹரன் மற்றும் சிரேயா கோசல் ஆகியோரால் பாடப்பட்ட பல பாடல்களுக்கு இவர் இசையமைத்திருந்தார்.
# அம்சலேகா

## பிற இசை

அம்சலேகா மேடை நாடகங்களுக்கும் தனிப்பட்ட ஆல்பங்களுக்கும் இசையமைத்துள்ளார்.
# அம்சலேகா

## எழுத்தாளராக

அம்சலேகா பல திரைப்படங்களுக்கு கதைகள், திரைக்கதை மற்றும் உரையாடல்கள் எழுதியுள்ளார்.
# அம்சலேகா

## வழிகாட்டியாக

அம்சலேகா பல குறிப்பிடத்தக்க பாடகர்கள், இசை இயக்குநர்கள், பாடலாசிரியர், கன்னட திரைப்படத் துறையில் இயக்குநர்கள் ஆகியோர்களுக்கு வழிகாட்டியாக இருக்கிறார்.
# தலை எழுத்து

தலை எழுத்து (***Thalai Ezhuthu***) எத்திராஜ் இயக்கத்தில், 2009 ஆம் ஆண்டு வெளியான இந்தியத் தமிழ்த் திரைப்படமாகும். ரிச்சர்ட் ராஜ் தயாரிப்பில், காட்வின் இசை அமைப்பில், 10 ஜூலை 2009 ஆம் தேதி இப்படம் வெளியானது. ரிச்சர்ட் ராஜ், பூஜா காந்தி, மீரா கிருஷ்ணன், பாலா சிங் மற்றும் பலர் நடித்துள்ளனர்.
# தலை எழுத்து

## நடிகர்கள்

ரிச்சர்ட் ராஜ், பூஜா காந்தி, மீரா கிருஷ்ணன், பாலா சிங், பக்ரு, ராஜ் பி. கண்ணன், ஆர். ஆர். ரெட்டியார், ராகவேஷ், டேனியல் பாஸ்கர், ஸ்ரீலதா, விஜி கண்ணன், மித்ரன், முரளி மோகன், பாபு, மங்களம் குருக்கள்
# தலை எழுத்து

## கதைச்சுருக்கம்

மென்பொருள் பொறியாளரான ராஜ் (ரிச்சர்ட் ராஜ்) தன் தாயுடன் (மீரா கிருஷ்ணன்) வாழ்ந்து வருகிறான். மாற்றுத்திறனாளிகளுக்கு பயனுறும் வகையில் கருவி ஒன்றை கண்டுபிடிக்கிறான் ராஜ். அந்த கருவியை அபகரிக்க, ஊழல் அரசியல்வாதி ஒருவர் முயற்சி செய்கிறார். அந்நிலையில், பூஜாவை சந்திக்க நேரிட்டு, அவள் வசம் காதலில் விழுகிறான் ராஜ்.  
பின்னர், விபத்தில் சிக்கும் ராஜால், பேச இயலாமல் போகிறது. ராஜின் அம்மாவிற்கு மாரடைப்பு ஏற்பட்டு, அவரை காப்பாற்ற ராஜிற்கு பணம் நிறைய தேவைப்படுகிறது. அப்போது, ஒரு மனநல மருத்துவ மனையில் ராஜை சேர்த்துவிட்டு, ராஜின் அந்த கருவியை திருடி, விற்க முயல்கிறாள் பூஜா.  
பூஜா ஒரு மனநலம் பாதிக்கப்பட்ட பெண் என்றும், பணத்திற்காக அவள் எதுவும் செய்வாள் என்பதால், அவளை காவல் அதிகாரி கார்த்திக் (சாக்ஷி சிவா) தேடி வருகிறார். பின்னர் என்னவானது என்பதே மீதிக் கதையாகும்.
# தலை எழுத்து

## தயாரிப்பு

நியூஸிலாந்தில் உணவகம் ஒன்றை நடத்திவரும் வெளிநாடு வாழ் இந்தியரான ரிச்சர்ட் ராஜ் இப்படத்தை தயாரித்து, முக்கிய வேடத்திலும் நடித்துள்ளார். தன் உணவகத்திற்கு வந்த மாற்றுத்திறனாளி மென்பொருள் பொறியாளர் ஒருவர் இப்படம் உருவாவதற்கு உந்துதலாக அமைந்தார். படப்பிடிப்பு போபால் அருகில் நடந்தது. ரிச்சர்ட் ராஜின் தந்தை எத்திராஜ் இப்படத்தை இயக்கினார். சன் தொலைக்காட்சியில் வேலை செய்யும் டோமினிக் சாவியோ ஒளிப்பதிவு செய்தார்.
# தலை எழுத்து

## ஒலிப்பதிவு

இப்படத்தின் பின்னணி மற்றும் பாடல்களின் இசையை அமைத்தவர் காட்வின் ஆவார். பிரியன் மற்றும் ஜெகன் பாடல் வரிகளை எழுதினர். 6 பாடல்களை கொண்ட ஒலித்தொகுப்பு 2009 ஆம் ஆண்டு வெளியானது.
# தலை எழுத்து

## ஒலிப்பதிவு

### பாடல்களின் பட்டியல்

1. எத்தனையோ கனவுகள் (சோகம்)
1. எத்தனையோ கனவுகள் (ஆனந்தம்)
1. மெஸ்மரிசம் செய்யும்
1. முதல் முறை
1. ஒரு பார்வையிலே
1. பருவக் காற்று
# இவன் அவனேதான்

**இவன் அவனேதான்** (***Ivan Avanethan***) பி. ஸ்ரீதர் இயக்கத்தில், 1960 ஆம் ஆண்டு வெளியான இந்தியத் தமிழ்த் திரைப்படமாகும். டி. ஜி. ராஜ் தயாரிப்பில், எம். ரங்கா ராவ் இசை அமைப்பில், 25 மார்ச் 1960 அன்று இப்படம் வெளியானது. உதயகுமார், எஸ். வி. சகஸ்ரநாமம், பண்டரிபாய், கே. சக்ரபாணி, அம்பிகா, தேவிகா மற்றும் பலர் நடித்துள்ளனர்.
# இவன் அவனேதான்

## நடிகர்கள்

உதயகுமார், எஸ். வி. சகஸ்ரநாமம், பண்டரிபாய், கே. சக்ரபாணி, அம்பிகா, தேவிகா, ஏ. கே. வீராசாமி, எஸ். என். லட்சுமி, ராஜாமணி, உமா.
# இவன் அவனேதான்

## கதைச்சுருக்கம்

படிக்காத கிராம இளைஞன் முத்து. தன் அத்தை மகள் மாலினியை விரும்பி வருகிறான். தந்தை இல்லாத மாலினியை, அவளது தாய் வளர்த்து வருகிறாள். மாலினியின் தாய் படித்து பணம்படைத்தவர் என்பதால், முத்துவை வெறுக்கிறார். லக்ஷ்மியின் கணவன் சுந்தர். சுந்தருக்கு பிரேமா என்ற காதலியும் உண்டு. மாலினியின் அழகிலும் செல்வத்திலும் மயங்கிய சுந்தர், மாலினியை ஒரு சிறந்த மேடை நாடக நடிகையாக ஆக்குவதாக பொய் சொல்கிறான். மாலினியின் செல்வத்தை அடைய நினைக்கும் சுந்தருக்கு முத்து தடையாக அமைகிறான். குணபூஷணம் என்ற ஒரு மனநல மருத்துவர் இருந்தார். முத்து, மாலினி, சுந்தர், லட்சுமி, பிரேமா ஆகியோர் அவரிடம் சிகிட்சைக்காக சென்றனர். அவர்களை குணப்படுத்தி, எவ்வாறு அவர்களது பிரச்சனைகளை மருத்துவர் சரி செய்தார் என்பதே மீதிக் கதையாகும்.
# இவன் அவனேதான்

## ஒலிப்பதிவு

இப்படத்தின் பின்னணி மற்றும் பாடல்களின் இசையை அமைத்தவர் எம். ரங்கா ராவ் ஆவார். தஞ்சை என். ராமையா தாஸ், எம். எஸ். சுப்பிரமணியம், கலைப்பித்தன், வில்லிபுதன், கோவை சபாபதி ஆகியோர் பாடல் ஆசிரியர்கள் ஆவர். பி. பி. ஸ்ரீனிவாஸ், பி. லீலா, திருச்சி லோகநாதன், எஸ்.சி. கிருஷ்ணன், சீர்காழி கோவிந்தராஜன், எம். எஸ். ராஜேஸ்வரி, எஸ். ஜானகி ஆகியோர் பாட்டுக்களை பாடினர்.  
| "தேவி ஜெகன் மாதா" | பி. பி. சீனிவாஸ், பி. லீலா | தஞ்சை என். ராமையா தாஸ் |  |
| --- | --- | --- | --- |
| "அண்ணே அடி பெண்ணே" | திருச்சி லோகநாதன் | எம். எஸ். சுப்பிரமணியம் |  |
| "எது நிஜம் எது பொய்" | எஸ். சி. கிருஷ்ணன், எம். எஸ். ராஜேஸ்வரி |  |  |
| "பெண் என்றால் பேயும் மனம்" | சீர்காழி கோவிந்தராஜன் |  |  |
| "ஹேப்பி ஜாலி குட் டே" | எஸ். ஜானகி |  |  |
| "செம்பட்டு வேட்டி கட்டி" | எஸ். சி. கிருஷ்ணன் | கலைப்பித்தன் |  |
| "வாழ்க்கையின் பாடம்" | திருச்சி லோகநாதன், எஸ். ஜானகி | வில்லிபுதன் | 03:25 |
| "இன்ப எல்லை காணும் நேரம்" | பி. பி. சீனிவாஸ், எஸ். ஜானகி | 03:19 |  |
| "மாமுனியே மாதவமே" | எஸ். ஜானகி | கோவை சபாபதி | } |
# இவன் அவனேதான்

## வரவேற்பு

வணிக ரீதியாக வெற்றிபெற்ற ***இவன் அவன்தான்*** திரைப்படத்தின் ஒளிநாடா இருப்பதாக எங்கும் அறியப்படவில்லை.
# இவன் அவனேதான்

## வெளி-இணைப்புகள்

- https://www.imdb.com/title/tt0369593/
# மதுரை மாநகராட்சி மண்டலங்களும் வட்டங்களும்

மதுரை மாநகராட்சியின் நிர்வாக வசதிக்காக மண்டலம் எண் 1, 2, 3 மற்றும் 4 என நான்கு மண்டலங்களாகப் பிரிக்கப்பட்டுள்ளது. மதுரை மாநகராட்சியின் 100 வார்டுகள் இந்நான்கு மண்டலங்களில் பிரித்து வைக்கப்பட்டுள்ளது. மண்டல அலுவலகங்களை நிர்வகிக்க உதவி ஆணையாளர்கள் தலைமையில் அலுவலர்களும், ஊழியர்களும் உள்ளனர்.
# மதுரை மாநகராட்சி மண்டலங்களும் வட்டங்களும்

## மண்டலம் எண் 1 (ZONE I)

வடக்கு மண்டலம் 35.25 சகிமீ பரப்பளவு கொண்டது. மண்டலம் எண் 1-இல் வட்ட எண் 1 முதல் 23 வரை அடங்கியுள்ளது. மண்டல எண் 1-இன் உதவி ஆணையர் அலுவலகம், இரயில்வே காலனி எதிரில், (கென்னட் மருத்துவமனை அருகில்) உள்ளது, இதன் தொலைபேசி எண் 0452 2302140 ஆகும்.
# மதுரை மாநகராட்சி மண்டலங்களும் வட்டங்களும்

## மண்டலம் எண் 1 (ZONE I)

### வட்ட எண்களும் பெயர்களும்

1. சாந்திநகர்
1. கூடல் நகர்
1. ஆனையூர்
1. சம்பந்தர் ஆலங்குளம்
1. பீபி குளம்
1. மீனாம்பாள்புரம்
1. கைலாசபுரம்
1. விளாங்குடி
1. தத்தனேரி
1. ஆரப்பாளையம்
1. பொன்நகரம்
1. கிருஷ்ணாபாளையம்
1. அழகரடி
1. விஸ்வாசபுரி
1. மேலப்பொன்நகரம்
1. இரயில்வே காலனி
1. எல்லிஸ் நகர்
1. எஸ். எஸ். காலனி (சோமசுந்தரம் காலனி)
1. பொன்மேனி
1. அரசரடி
1. பெத்தானியாபுரம்
1. கோச்சடை
1. விசாலாட்சி நகர்
# மதுரை மாநகராட்சி மண்டலங்களும் வட்டங்களும்

## மண்டலம் எண் 2 (ZONE II)

45.25 சகிமீ பரப்பளவு கொண்ட மண்டலம் எண் 2-இல் 26 வட்டங்கள் கொண்டது. இம்மண்டலத்தில் வார்டு எண் 24 முதல் 49 முடிய 26 வட்டங்கள் உள்ளது. இம்மண்டலத்தின் உதவி ஆனையர் அலுவலகம் கே. புதூர் தொழிற்பேட்டை அருகே உள்ளது. இதன் தொலைபேசி எண் 0452 2536048 ஆகும்.
# மதுரை மாநகராட்சி மண்டலங்களும் வட்டங்களும்

## மண்டலம் எண் 2 (ZONE II)

### வட்ட எண்களும் பெயர்களும்

- 24. திருப்பாலை
- 25. கண்ணனேந்தல்
- 26. பரசுராமன்பட்டி
- 27. கற்பக நகர்
- 28. உத்தங்குடி
- 29. மஸ்தான்பட்டி
- 30. மேலமடை
- 31. தாசில்தார் நகர்
- 32. வண்டியூர்
- 33. சாத்தமங்கலம்
- 34. அறிஞர் அண்ணா நகர்
- 35. மதிச்சியம்
- 36. ஆழ்வார்புரம்
- 37. செல்லூர்
- 38. பந்தல்குடி
- 39. கோரிப்பாளையம்
- 40. அகிம்சாபுரம்
- 41. நரிமேடு
- 42. சொக்கிக்குளம்
- 43. தல்லாகுளம்
- 44. கே. கே. நகர்
- 45. கோ. புதூர்
- 46. லூர்து நகர்
- 47. ரிசர்வ் லயன்
- 48. ஆத்திகுளம்
- 49. நாகனாகுளம்
# மதுரை மாநகராட்சி மண்டலங்களும் வட்டங்களும்

## மண்டலம் எண் 3 (ZONE III)

36.66 சகிமீ பரப்பளவு கொண்ட மண்டலம் 3-இல் 25 வட்டங்களைக் கொண்டது. தெற்கு மண்டலம், வட்ட எண் 50 முதல் 74 வரை கொண்டது.இதன் உதவி ஆணையர் அலுவலகம், புது இராமநாதபுரம் சாலை - சேர்மன் முத்துராமய்யர் தெரு சந்திக்கும் இடத்தில் (பழைய தினமணி திரையரங்கம் அருகில்) உள்ளது. இதன் தொலைபேசி எண் 0452 2321121 ஆகும்.
# மதுரை மாநகராட்சி மண்டலங்களும் வட்டங்களும்

## மண்டலம் எண் 3 (ZONE III)

### வட்ட எண்களும் பெயர்களும்

- 50 சுவாமி சன்னதி
- 51 இஸ்மாயில்புரம்
- 52 சௌராட்டிரா மேனிலைப் பள்ளி
- 53 பங்கஜம் காலனி
- 54 மாரியம்மன் தெப்பக்குளம்
- 55 ஐராவதநல்லூர்
- 56 சின்ன அனுப்பானடி
- 57 அனுப்பானடி
- 58 சிந்தாமணி
- 59 மீனாட்சி நகர்
- 60 அவனியாபுரம்
- 61 வில்லாபுரம் புதுநகர்
- 62 கதிர்வேல் நகர்
- 63 வில்லாபுரம்
- 64 கீரைத்துறை
- 65 சப்பாணிக்கோவில்
- 66 தெற்கு கிருஷ்ணன் கோவில்
- 67 மஞ்சனக்காரத்தெரு
- 68 திரௌபதி அம்மன் கோவில்
- 69 செயிண்ட் மேரீஸ் மேனிலைப்பள்ளி
- 70 காமராஜபுரம்
- 71 பாலரங்காபுரம்
- 72 நவரத்தினபுரம்
- 73 லெட்சுமிபுரம்
- 74 திருமலை நாயக்கர் மகால்
# மதுரை மாநகராட்சி மண்டலங்களும் வட்டங்களும்

## மண்டலம் எண் 4 (Zone; 4)

33.54 சகிமீ பரப்பளவு கொண்டது மண்டலம் எண் 4. இம்மண்டலத்தில் வட்ட எண் 75 முதல் 100 முடிய உள்ளது. இதன் உதவி ஆணையர் அலுவலகம் மேலமாரட் வீதி, (மதுரை இரயில்வே ஸ்டேசன் அருகில் (குட்செட் தெரு), 625001-இல் இயங்குகிறது. இம்மண்டலத்தின் தொலைபேசி எண் 0452 2343275 ஆகும்.
# மதுரை மாநகராட்சி மண்டலங்களும் வட்டங்களும்

## மண்டலம் எண் 4 (Zone; 4)

### வட்ட எண்களும் பெயர்களும்

- 75 மாடக்குளம்
- 76 பழங்காநத்தம்
- 77 சுந்தரராஜபுரம்
- 78 பாஸ்கராதாஸ் நகர்
- 79 பெருமாள் தெப்பக்குளம்
- 80 கிருஷ்ணராயர் தெப்பக்குளம்
- 81 தமிழ்ச்சங்கம் சாலை
- 82 சொக்கநாதர் கோவில்
- 83 வடக்கு கிருஷ்ணன் கோவில்
- 84 மீனாட்சி கோவில்
- 85 ஜடாமுனி கோவில்
- 86 காஜிமார் தெரு
- 87 சுப்பிரமணியபுரம்
- 88 சோலை அழகுபுரம்
- 89 ஜெய்ஹிந்த்புரம்
- 90 வீரகாளியம்மன் கோவில்
- 91 தென்னகரம்
- 92 கோவலன்நகர்
- 93 டி. வி. எஸ். நகர்
- 94 பாம்பன் சுவாமி நகர்
- 95 மன்னர் கல்லூரி
- 96 திருப்பரங்குன்றம்
- 97 ஹார்விப்பட்டி
- 98 திருநகர்
- 99 பாலாஜி நகர்
- 100 முத்துராமலிங்கபுரம்
# மதுரை மாநகராட்சி மண்டலங்களும் வட்டங்களும்

## இதனையும் காண்க

- மதுரை மாநகராட்சி
# ஆர். கனகராஜ்

**ஆர். கனகராஜ்** (*R. Kanagaraj*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் 2016<nowiki/>ஆம் ஆண்டில் சூலூர் தொகுதியில் இருந்து அனைத்திந்திய அண்ணா திராவிட முன்னேற்றக் கழக வேட்பாளராக தமிழகச் சட்டமன்றத்திற்குத் தேர்ந்தெடுக்கப்பட்டார். இவர் 2016க்கு முன்னர் ஒன்றிய தலைவராகவும், கோவை மாவட்ட சேர்மனாகவும் இருந்தார். இவர் காமநாயக்கன் பாளையத்தில் வசித்து வந்தார். இவர் மார்ச் 21, 2019 அன்று மாரடைப்பு காரணமாக உயிரிழந்தார்.
# ஆடாத ஆட்டமெல்லாம்

**ஆடாத ஆட்டமெல்லாம்** (***Aadatha Aattamellam***) ஏ. பி. அழகர் இயக்கத்தில், 2009 ஆம் ஆண்டு வெளிவந்த இந்தியத் தமிழ்த் திரைப்படமாகும் டி. ராதாகிருஷ்ணன் கபிலன் தயாரிப்பில், ஏ.ஆர். ரெஹனா இசை அமைப்பில், 27 மார்ச் 2009 ஆம் தேதி வெளியானது. ரவி கணேஷ், பாரதி, ஜென்னி ஜாஸ்மின் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் மகி நடேஷ் ஆவார்.
# ஆடாத ஆட்டமெல்லாம்

## நடிகர்கள்

பாரதி, ஜென்னி ஜாஸ்மின், மன்சூர் அலி கான், தி. பி. கஜேந்திரன், ரிஷி, ஸ்ரீநாத், மனோகர், குகன் ஷண்முகம், மணிகண்டன், ஸ்ரீனிவாஸ், சித்தார்த், ஷாரி, உஷா எலிசபெத், ஷங்கர், கோபி.
# ஆடாத ஆட்டமெல்லாம்

## கதைச்சுருக்கம்

சுதாவும் (ஜென்னி ஜாஸ்மின்) அவளது கணவன் கண்ணனும் (ரிஷி) சேர்ந்து சுதாவின் சகோதரன் அசோக்கை (ரவி கணேஷ்) அவசரமாக மருத்துவமனையில் அனுமதிக்கும் காட்சியிலிருந்து படம் துவங்குகிறது.  
ஆதரவில்லாத சுதாவும் அசோக்கும் உடன் பிறந்தவர்கள். அவர்களின் பெற்றோர் கடன் தொல்லையால் தற்கொலை செய்துகொள்ள, அசோக்கை தாய் போல் வளர்த்து வருகிறாள் சுதா. துவக்கத்தில் எரிபொருள் நிரப்புமிடத்தில் வேலை செய்யும் சுதா, படிப்படியாக வளர்ந்து ஒரு வங்கியில் வரவேற்பாளராக பணிபுரிகிறாள். கல்லூரியில் பயிலும் அசோக், கூடைப்பந்து விளையாட்டில் சிறந்து விளங்குகிறான். சக மாணவி திவ்யாவை அசோக் விரும்புகிறான்.  
திருமணத்திற்கு பிறகும் தன் தம்பி தன்னுடன் தான் இருப்பான் என்ற நிபந்தனையுடன் கண்ணனை மணக்கிறாள் சுதா. ஆனால், திருமணம் முடிந்தவுடன் நிலைமை தலைகீழாக மாற, அசோக் கல்லூரி விடுதியில் தங்க நேரிடுகிறது. அங்கே அவன் போதை பழக்கத்திற்கு அடைமையாகி, படிப்பிலும் விளையாட்டிலும் நாட்டமில்லாமல் போக, கல்லூரியில் இருந்து வெளியேற்றப்படுகிறான். அவனது போதை பழக்கத்தால், தன் நண்பர்கள், காதலி, சகோதரி ஆகியோரால் நிராகரிக்கப்படுகிறான். அவ்வாறாக ஒரு நாள், தவறதுலாக ஒரு மாடியிலிருந்து கீழே விழுகிறான் அசோக். பின்னர் அசோக்கிற்கு என்னவானது என்பதே மீதிக் கதையாகும்.
# ஆடாத ஆட்டமெல்லாம்

## ஒலிப்பதிவு

இப்படத்தின் பின்னணி மற்றும் பாடல்களின் இசையை அமைத்தவர் ஏ.ஆர். ரெஹனா ஆவார். கைலாசம் பாலசந்தர், துரை, கானா உலகநாதன், சிந்தாமணி முருகேசன், பாரதி, ஜென்னி ஜாஸ்மின் ஆகியோர் முன்னிலையில், ஐந்து பாடல்களை கொண்ட ஒலித்தொகுப்பு 2009 ஆம் ஆண்டு வெளியானது.
# ஆடாத ஆட்டமெல்லாம்

## வரவேற்பு

போதை பழக்கத்தின் விளைவுகளை விளக்கும் இந்தப் படத்தின் கவனக்குறைவாக இயக்கமும், ஒளிப்பதிவும், சுமாரான நடிப்பும் வருத்தமளிப்பதாக விமர்சனம் செய்யப்பட்டது.
# பிச்சு சாம்பமூர்த்தி

**பிச்சு சாம்பமூர்த்தி** (*Pichu Sambamoorthi*) (1901-1973) ஒரு இந்திய *மியூசிக்காலாஜிஸ்ட்*, எழுத்தாளர் மற்றும் திருப்பதி ஸ்ரீ வெங்கடேஸ்வரா பல்கலைக்கழகத்தில், இசை பற்றிய ஆய்வு பேராசிரியராகவும் பணிபுரிந்தார். *தென்னிந்திய இசை மற்றும் இசைக்கலைஞர்கள்*, *சிறந்த இசையமைப்பாளர்கள்* , *தென்னிந்திய இசை* , *சுருதி வாத்யங்கள்* *(ட்ரான்ஸ்*) 1972 ஆம் ஆண்டில் அவர் சென்னை இசை அகாடமியின் சங்கீத கலாநிதி விருது பெற்றார். 1971 ஆம் ஆண்டில்இந்திய அரசு அவருக்கு மூன்றாவது உயர்ந்த குடிமகனுக்கு வழங்கப்படும் கௌரவமான பத்ம பூஷன் விருது வழங்கியது. 1963 ஆம் ஆண்டு சங்கீத் நாடக அகாடமி கூட்டாளர் விருது பெற்றார்.
# பிச்சு சாம்பமூர்த்தி

## சுயசரிதை

1901 பிப்ரவரி 14 அன்று சென்னை மாகணத்தில் (தற்போது ஆந்திரப் பிரதேசம், குண்டூர் மாவட்டம்), பித்ரகுன்டா என்ற சிறிய ஊரில் பிறந்தார். சாம்பமூர்த்தி பொத்து கிருஷ்ணையா, எம். துரைசாமி ஐயர், எஸ். ஏ. இராமசாமி ஐயர் மற்றும் கிருஷ்ணசாமி பாகவதர் போன்ற பல்வேறு ஆசிரியர்களின் கீழ் வாய்ப்பாட்டு மற்றும் வயலின் பயிற்சி பெற்றார். அவர் 1928 ஆம் ஆண்டில், இராணி மேரி கல்லூரியில் இசை ஆசிரியராகப் பணியாற்றினார், ஆனால் 1931 இல், ஜெர்மனிக்கு மாற்றினார், *டச்சு அகாடமி* மூலம் நிதி பெறப்பட்டு அகாடமியில் இசை பயிலரங்கில் ஆய்வு செய்தார். பின்னர் இந்தியாவுக்குத் திரும்பி, சென்னை பல்கலைக் கழகத்தில் ஒரு விரிவுரையாளராகவும் பின்னர், இசைப் பயிற்சியாளராகவும் பணியில் சேர்ந்தார். 1961 ஆம் ஆண்டு வரை, சென்னையில் சங்கீத வாத்யாலயாவின் இயக்குநராக சேர்ந்தார். 1964 ஆம் ஆண்டில், திருப்பதி, ஸ்ரீ வெங்கடேஸ்வர பல்கலைக்கழகத்தில் இசைப் பேராசிரியராக நியமிக்கப்பட்டார். 1966 ஆம் ஆண்டு சென்னை பல்கலைக் கழகத்திற்குத் திரும்புவதற்குப் பின், இரண்டு ஆண்டுகள் அங்கு அவர் பணிபுரிந்தார். அவரது வாழ்க்கை மற்றும் தொழில் பற்றி 2001 ஆம் ஆண்டில் அவரது நூற்றாண்டு விழாவில், *சென்னை மியூசிக் அகாடமி* வெளியிட்ட *ஃபுரபஷர் சாம்பமூர்த்தி த விஷனரி மியூசிக்கலாஜிஸ்ட்* என்ற ஒரு புத்தகத்தில் ஆவணப்படுத்தப்பட்டுள்ளது*.*
# காதலாகி

**காதலாகி** (kadhalagi) 2010 ஆம் ஆண்டு கே. ஆர். விஸ்வா இயக்கத்தில், கிருஷ்ணகுமார் பாலசுப்ரமணியன், பிரகாஷ் ராஜ் மற்றும் சிருஷ்டி டங்கே நடிப்பில், பாடல்கள் ஏ. ஆர். ரெய்கானா மற்றும் பின்னணி தமன் இசையில் வெளியான தமிழ் திரைப்படம்.
# காதலாகி

## கதைச்சுருக்கம்

தொடர்வண்டியில் பயணம் செய்யும் இளைஞர்களான நான்கு நண்பர்களிடம் அனந்தகிருஷ்ணன் (பிரகாஷ் ராஜ்) இக்காலத்து இளைஞர்கள் அக்கறையும் பொறுப்பும் இல்லாமல் தான்தோன்றித்தனமாக இருப்பதாகக் கூறுகிறார். அவருடைய கூற்றை பொய் என்று நிரூபிக்க நான்கு நண்பர்களும் முடிவெடுக்கின்றனர்.  
நந்தினி வேலு நாச்சியார் (சிருஷ்டி டங்கே), ரேஸ்மி குமார் (அம்ரிதா சபிரியா), மகேஷ் முத்துசாமி (நதிம் கான்), முகமது அஸ்லாம் (ரோஷன் நவாஸ்) மற்றும் ஏஞ்சலினா கிறிஸ்டி (நட்சத்திரா) கட்புலத் தொடர்பாடல் பட்டப்படிப்பு படிக்கும் நண்பர்கள். மாயவித்தை நிபுணரான தியாகுவும் (கிருஷ்ணகுமார் பாலசுப்ரமணியன்) நந்தினியும் காதலர்கள். இருவரும் வெவ்வேறு சாதியை சேர்ந்தவர்கள். இதை அறியும் நந்தினியின் உறவினரான ராஜா ராஜசேகரன் (விஜய் கோபால்) நந்தினியை ஆணவக்கொலை செய்கிறான். ஆனால் அந்தக் கொலையை மறைத்து சட்டத்திடமிருந்து தப்பிக்கிறான் ராஜா. இதனால் மற்ற ஐவரும் சேர்ந்து நந்தினியின் கொலைக்கான நியாயம் வேண்டி போராட்டம் நடத்துகின்றனர். அவர்களின் போராட்டத்தை காவல்துறை அடக்குமுறையைக் கையாண்டு ஒடுக்குகிறது. தொலைக்காட்சியில் இக்கொலை பற்றிய உண்மைகளை வெளிக்கொணர ஒரு நிகழ்ச்சியைத் துவக்குகின்றனர்.  
ஆனால் இறந்துவிட்டதாக நினைத்த நந்தினி உயிரோடு வருகிறாள். ஏன் நந்தினி இறந்துபோனதாக நாடகம் நடத்தினார்கள். அதனால் அவர்கள் சாதித்தது என்ன? என்பது மீதிக்கதை.
# காதலாகி

## நடிகர்கள்

- கிருஷ்ணகுமார் பாலசுப்பிரமணியன் - தியாகு
- சிருஷ்டி டங்கே - நந்தினி வேலு நாச்சியார்
- பிரகாஷ் ராஜ் - அனந்தகிருஷ்ணன்
- விஜய் கோபால் - ராஜா ராஜசேகரன்
- அம்ரிதா சபிரியா - ரேஸ்மி குமார்
- நதீம் கான் - மகேஷ் முத்துசாமி
- ரோஷன் நவாஸ் - முகமது அஸ்லாம்
- நட்சத்திரா - ஏஞ்சலினா கிறிஸ்டி
- காஷிஷ் - காஷிஷ் கபூர்
- சந்தேஷ் - சிவபிரபு
- ஜெயஸ்ரீ - மைதிலி
- பாயிஷா
- ஜார்ஜ் மரியான் - சங்கரன்
# காதலாகி

## இசை

படத்தின் பாடல்களுக்கு இசையமைத்தவர் ஏ. ஆர். ரெய்கானா. பின்னணி இசையமைத்தவர் தமன். பாடலாசிரியர் வைரமுத்து.
# கடிகார மனிதர்கள்

**கடிகார மனிதர்கள்** (*Kadikara Manithargal*) அறிமுக இயக்குநர் வைகறை பாலன் இயக்கத்தில் 2018 ஆம் ஆண்டு வெளியான இந்தியத் தமிழ்த் திரைப்படமாகும். பிரதீப் ஜோஸ் தயாரிப்பில், சாம் சி. எஸ். இசை அமைப்பில் 3 ஆகஸ்ட் 2018 ஆம் தேதி வெளியானது. கிஷோர், லதா ராவ், கருணாகரன், பாலா சிங், வாசு விக்ரம் மற்றும் பலர் நடித்துள்ளனர். இரண்டு ஆண்டுகள் தயாரிப்புத் தாமதத்திற்குப் பிறகு வெளியான இப்படம், கலந்த விமர்சனத்தைப் பெற்றது.
# கடிகார மனிதர்கள்

## நடிகர்கள்

- கிஷோர்
- லதா ராவ்
- கருணாகரன்
- பாலா சிங்
- வாசு விக்ரம்
- சிசர் மனோகர்
- பிரதீப் ஜோஸ்,
- ஷெரின் பிள்ளகள்
- ஷீலா கோபி
# கடிகார மனிதர்கள்

## கதைச்சுருக்கம்

பேக்கரி ஒன்றில் வேலை பார்க்கும் மாறன் (கிஷோர்) பற்றிய கதையாகும். அவனும் அவனது மனைவியும் (லதா ராவ்) வாடகைக்கு வீடு தேடினர். ஒரு வீட்டு தரகர் வாயிலாக மாறன் பொருளாதாரத்திற்கேற்ப வீடு ஒன்று கிடைத்தது. ஆனால் அந்த வீட்டில் குடிபுக பல கட்டளைகள் இருந்தன. அதில் 4 நபர்கள் கொண்ட குடும்பம் மட்டும் தான் குடிவர முடியும் என்ற கட்டளையும் அடக்கம். ஆனால் மாறனின் மூன்று குழந்தைகளையும் சேர்த்தால் மொத்தம் 5 நபர்கள். அந்த வீட்டில் குடிபுக தனக்கு 2 குழந்தைகள் என்று பொய் சொல்லுகிறான் மாறன். மறைத்த மூன்றாவது குழந்தையை தனது மிதிவண்டி டப்பாவில் மூடி, தினமும் பள்ளிக்கு அனுப்புகிறான். அந்த குழந்தையை மறைக்க பல வழிகளை கையாளுகிறான். பின்னர் என்னவானது என்பது தான் மீதிக் கதை.
# கடிகார மனிதர்கள்

## தயாரிப்பு

இந்தப் படத்தின் தயாரிப்பு 2016 ஆம் ஆண்டு துவங்கப்பட்டது. சாம் சி. எஸ். படத்தின் இசை அமைப்பாளராக தேர்வு செய்யப்பட்டார். படத்தின் முன்னோட்டம் 2016 ஆம் ஆண்டு வெளியானது.
# கடிகார மனிதர்கள்

## ஒலிப்பதிவு

இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் சாம் சி. எஸ். ஆவார். 4 பாடல்களை கொண்ட ஒலித்தொகுப்பு 2016 திசம்பர் 19 ஆம் தேதி வெளியானது. சாம் சி. எஸ்., நா. முத்துக்குமார், கார்க்கி பாவா ஆகியோர் பாடல்களின் வரிகளை எழுதினர்.
# கடிகார மனிதர்கள்

## வெளியீடு

2017 ஆம் ஆண்டு வெளியாகியிருக்க வேண்டிய *கடிகார மனிதர்கள்* 2018 ஆகத்து 3 ஆம் தேதி வெளியானது. அதே நாளில் மேலும் 11 மற்ற தமிழ்த் திரைப்படங்களும் வெளியாயின. தமிழ்த் திரைப்பட வரலாற்றில் முதல் முறையாக ஒரே நாளில் குறைந்தது பத்து திரைப்படங்கள் வெளியிட திட்டமிடப்பட்டதும் அன்று தான்.
# தோப்பூர் சீதாபதி சதாசிவன்

**தோப்பூர் சீதாபதி சதாசிவன்** (*Toppur Seethapathy Sadasivan*) (1913-2001) ஓர் இந்தியத் தாவர நோயியல் நிபுணரும், சென்னை பல்கலைக்கழகத்தின் கல்வித்துறை மற்றும் தாவரவியல் ஆய்வு மையத்தின் இயக்குநரும் ஆவார். இவர் சென்னைப் பல்கலைக் கழகத்தில் தாவர நோயியல் மற்றும் அறிவியல் பிரிவை துவக்கியதற்காக மிக உயர்ந்த இந்திய விருதான, சாந்தி ஸ்வரூப் பட்நாகர் விருது பெற்றார். இந்திய தேசிய அறிவியல் கழகம் மற்றும் இந்தியத் தாவரவியல் சங்கம் மற்றும் அறிவியல் *லியோபோல்டினா* கழகத்தின் ஒரு தேர்ந்தெடுக்கப்பட்ட உறுப்பினர் ஆவார். 1974 ஆம் ஆண்டில், இவருக்கு அறிவியல் அறிஞர்களுக்கான இந்திய குடிமகன்களுக்கு வழங்கப்படும் மூன்றாவது உயர்ந்த கௌரவமான பத்ம பூசண் விருது வழங்கப்பட்டது.
# தோப்பூர் சீதாபதி சதாசிவன்

## சுயசரிதை

தோப்பூர் சதாசிவன் 1913 மே 22 அன்று சென்னை மாகாணத்தில் சைதாப்பேட்டையில் கனகம்மாள் - சேதுபதி தம்பத்யினருக்கு மகனாகப் பிறந்தார். சேதுபதி "கிங் நோய் தடுப்பு மருந்து மற்றும் ஆராய்ச்சி நிறுவனத்தின்" முதல் இயக்குநராக பொறுப்பு வகித்தவர் ஆவார். பி. எஸ். முதுநிலை மேல்நிலைப் பள்ளியில் பள்ளிப்படிப்பு முடித்த பின்னர்,1934 ஆம் ஆண்டில் சென்னை, மாநிலக் கல்லூரியில் இளங்கலை தாவரவியல் பட்டமும்]], இலக்னோ பல்கலைக் கழகத்தில் முதுகலைப் பட்டமும் பெற்றார். பின்னர், பீர்பால் சகானியின் அறிவுறுத்தலின்படி *பல்லோபொட்டானிஸ்ட்* பயிற்சியினை படித்து, எஸ். என். தாஸ் குப்தாவின் கீழ் தனது முனைவர் ஆராய்ச்சியை தொடங்கினார். மேலும், 1940 ஆம் ஆண்டில் எஃப். சி. பாவ்டன் மற்றும் எஸ்.டி. கெரட் ஆகியோரின் வழிகாட்டலின் கீழ் இலண்டன் பல்கலைக்கழகத்தில் தனது ஆராய்ச்சியைத் தொடர்ந்தார். 1941 ஆம் ஆண்டில், ஒரு நுண்ணுயிரியலாளராக தனது தொழிலை தொடங்க *லாய்பூர்* (தற்போதைய பைசலாபாத் வேளாண்மை பல்கலைக்கழகம்.) பஞ்சாப் விவசாயக் கல்லூரியில் சேர்ந்தார். பின்னர், சென்னைப் பல்கலைக் கழகத்தின் தாவரவியல் ஆய்வுக்கூடத்திற்கு மாறியதுடன், 1944 இல் அதன் இயக்குநராக இருந்த எம். ஓ. பி. ஐயங்காருக்கு அடுத்து அதன் பொறுபேற்றார்.
# சென்னையின் விளையாட்டுகள்

சென்னையின் விளையாட்டு (*Sport in Chennai*) துடுப்பாட்டம் சென்னையின் மிகவும் பிரபலமான விளையாட்டாகும். இந்திய துடுப்பாட்ட வரலாற்றில் பல குறிப்பிடத்தக்க மைல்கற்கள் இங்கு நடைபெற்றுள்ளன. இந்தியாவின் பழமையான துடுப்பாட்ட அரங்கங்களில் *எம்.ஏ*. சிதம்பரம் மைதானம் ஒன்றாகும். டென்னிசு, வளைதடிப் பந்தாட்டம், கால்பந்து மற்றும் *ஃபார்முலா* பந்தயங்கள் மற்றும் சுவர்ப்பந்து ஆகியவை மற்ற பிரபல விளையாட்டுக்களாக உள்ளன. இந்நகரம் *ஏடிபி டென்னிஸ்* போட்டியில் சென்னை *ஓபன்* பட்டத்தை வென்றுள்ளது. சென்னை சதுரங்கத்திற்கு ஒரு உயர்ந்த மரபு உள்ளது, மேலும் பல நன்கு அறியப்பட்ட சதுரங்க வீரர்களை உருவாக்கியுள்ளது, அவர்களில் மிகவும் குறிப்பிடத்தக்கவர்களான முன்னாள் உலக சதுரங்க வீராரான விஸ்வநாதன் ஆனந்த் என்பராவார்.